钦定古今图书集成/方舆汇编/职方典/第1125卷 > 《孙权故城怀古兼送友人归建业》前人
## 钦定古今图书集成/方舆汇编/职方典/第1125卷 > 《孙权故城怀古兼送友人归建业》前人

雄图争割据，神器终不守。上下武昌城，长江竟何有？
古来壮台榭，事往悲陵阜。寥落几家人，犹依数株柳。
威灵绝想像，芜没空林薮。野迳春草中，郊扉夕阳后。
逢君从此去，背楚方东走。烟际指金陵，潮时过盆口。
行人已何在，临水空挥手。惆怅不能归，孤帆没云久。